Neuvoston ensimmäinen direktiivi 80/1263/ETY, annettu 4 päivänä joulukuuta 1980, yhteisön ajokortin käyttöönotosta



Virallinen lehti nro L 375 , 31/12/1980 s. 0001 - 0015

Suomenk. erityispainos Alue 7 Nide 2 s. 0171

Kreikank. erityispainos: Luku 13 Nide 10 s. 0089

Ruotsink. erityispainos Alue 7 Nide 2 s. 0171

Espanjank. erityispainos: Luku 07 Nide 2 s. 0259

Portugalink. erityispainos: Luku 07 Nide 2 s. 0259



NEUVOSTON ENSIMMÄINEN DIREKTIIVI, annettu 4 päivänä joulukuuta 1980, yhteisön ajokortin käyttöönotosta (80/1263/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan 1 kohdan c alakohdan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että yhteisen liikennepolitiikan tavoitteiden saavuttamiseksi, tieliikenneturvallisuuden parantamiseksi ja sellaisten henkilöiden liikkuvuuden helpottamiseksi, jotka sijoittautuvat toiseen jäsenvaltioon kuin siihen, jossa he ovat suorittaneet kuljettajantutkinnon, tai jotka matkustavat yhteisön sisällä, on suotavaa ottaa käyttöön yhteisön ajokortti, yhteisön ajokortin käyttöönotto edellyttää olemassa olevien kuljettajantutkintoon liittyvien kansallisten järjestelmien yhdenmukaistamista, mikä voidaan toteuttaa vain asteittain; tämän yhdenmukaistamisen ensimmäinen vaihe voidaan saavuttaa vahvistamalla yhteisön malli kansalliseksi ajokortiksi sekä tunnustamalla kansalliset ajokortit vastavuoroisesti eri jäsenvaltioissa ja vaihtamalla niiden ajokortin haltijoiden kortit, jotka muuttavat asuin- tai työpaikkaa jäsenvaltiosta toiseen, yhteisön mallin kansalliseksi ajokortiksi olisi perustuttava Yhdistyneiden kansakuntien tieliikennekonferenssin Wienissä marraskuussa 1968 laatiman tieliikennettä koskevan yleissopimuksen päätösasiakirjassa määriteltyyn malliin, yhtäältä eri jäsenvaltioiden myöntämien ajokorttien vastavuoroinen tunnustaminen ja toisaalta asuin- tai työpaikkaa jäsenvaltiosta toiseen muuttavan ajokortin haltijan kortin vaihtaminen on mahdollista ainoastaan ajokorttien myöntämistä ja voimassaoloa koskevien säännösten alustavan yhdenmukaistamisen avulla, olisi laadittava yhteisiä säännöksiä ajokortin pätevyydestä eri luokkiin kuuluvien ajoneuvojen kuljettamiseen, jotta yhteisön mallin mukainen ajokortti voitaisiin myöntää vastaavin edellytyksin, sanotun kuitenkaan rajoittamatta neuvoston eri ajoneuvoluokista antamien lopullisten säännösten soveltamista, alustavan yhdenmukaistamisen yhteydessä ja ennen lopullisen järjestelmän käyttöönottoa jäsenvaltioiden olisi kuitenkin sallittava vahvistaa ajokortteihin liittyvät ikävaatimukset ja niiden voimassaolon edellytykset sekä poiketa tietyissä olosuhteissa tässä direktiivissä säädetyistä ajoneuvoluokista, nopeuksista ja voimassaolon edellytyksistä ja tarvittaessa tarkistaa tiettyjen ajoneuvoluokkien ajokorttien vaihtamiselle säädettyjä lisäedellytyksiä, ja on suotavaa, että kuljettajantutkintoon kuuluvia kokeita ja ajokorttien myöntämistä koskevien säännöksien yhdenmukaistamista jatketaan mahdollisimman pian, ON ANTANUT TÄMÄN DIREKTIIVIN: 1 artikla Jäsenvaltioiden on laadittava kansallinen ajokortti 2 artiklassa säädetyn yhteisön mallin mukaan. Jollei 8 artiklasta muuta johdu, yhteisön mallin mukainen ajokortti oikeuttaa kuljettamaan sekä kansallisessa että kansainvälisessä liikenteessä niihin luokkiin kuuluvia ajoneuvoja, joita varten se on myönnetty. Jäsenvaltioiden on myönnettävä yhteisön mallin mukainen ajokortti tämän direktiivin mukaisesti. 2 artikla Edellä 1 kohdassa säädetyn ajokortin on oltava liitteessä I annetun mallin mukainen. Mallin sivulla 1 olevassa soikiossa on oltava ajokortin myöntäneen jäsenvaltion kansainvälinen tunnus. Jäsenvaltiot voivat komissiota kuultuaan tehdä liitteessä I olevaan malliin muutoksia, jotka ovat tarpeen: P ajokortin tietokonekäsittelyä varten, P sellaisten ajoneuvoluokkien korttiin merkitsemistä varten, jotka 9 artiklan mukaisesti poikkeavat 3 artiklassa säädetyistä luokista. Jäsenvaltioiden on toteutettava tarvittavat toimenpiteet ajokorttien väärentämisen estämiseksi. 3 artikla 1. Edellä 1 artiklassa säädetty ajokortti oikeuttaa kuljettamaan yleisellä tiellä seuraaviin luokkiin kuuluvia ajoneuvoja, sanotun kuitenkaan rajoittamatta neuvoston ajoneuvoluokista antamien lopullisten säännösten soveltamista: A luokka: moottoripyörät joko sivuvaunulla tai ilman; B luokka: autot, joiden suurin sallittu paino on enintään 3 500 kilogrammaa ja joissa on kuljettajan istuimen lisäksi enintään 8 istumapaikkaa; C luokka: tavaroiden kuljetukseen tarkoitetut autot, joiden suurin sallittu paino on enemmän kuin 3 500 kilogrammaa; D luokka: matkustajien kuljetukseen tarkoitetut autot, joissa on kuljettajan istuimen lisäksi enemmän kuin kahdeksan istumapaikkaa; E luokka: kytketyt ajoneuvoyhdistelmät, joiden vetovaunu kuuluu B, C ja/tai D luokkaan, joihin kuuluvien ajoneuvojen kuljettamiseen kuljettajalla on oltava pätevyys, mutta jotka eivät itse kuulu mihinkään näistä luokista. 2. Edellä 1 kohtaa sovellettaessa: a) edellä tarkoitettuihin B luokkaan kuuluviin autoihin voidaan kytkeä perävaunu, jonka suurin sallittu paino on enintään 750 kilogrammaa; niihin voidaan kytkeä myös perävaunu, jonka suurin sallittu paino on enemmän kuin 750 kilogrammaa, jos seuraavat edellytykset täyttyvät: P perävaunun suurin sallittu paino ei ylitä auton omapainoa, P ajoneuvoyhdistelmän suurin sallittu paino ei ylitä 3 500 kilogrammaa; b) C ja D luokkiin kuuluviin autoihin voidaan kytkeä perävaunu, jonka suurin sallittu paino ei ylitä 750 kilogrammaa. 3. Tässä artiklassa: P «moottoripyörällä» tarkoitetaan kaikkia kaksi- tai kolmipyöräisiä ajoneuvoja, joiden suurin rakenteen mukainen nopeus on enemmän kuin 50 kilometriä tunnissa tai, jos ajoneuvo on polttomoottorikäyttöinen, sylinteritilavuus on enemmän kuin 50 kuutiosenttimetriä. Kolmipyöräisten ajoneuvojen omapaino ei myöskään saa ylittää 400 kilogrammaa; P «moottoriajoneuvolla» tarkoitetaan kaikkia moottorikäyttöisiä ajoneuvoja, jotka liikkuvat tiellä omalla käyttövoimallaan, lukuun ottamatta kiskoilla kulkevia ajoneuvoja; P «autolla» tarkoitetaan sellaisia moottorikäyttöisiä ajoneuvoja, moottoripyöriä lukuun ottamatta, joita käytetään tavallisesti matkustajien tai tavaroiden kuljettamiseen tiellä taikka matkustajien tai tavaroiden kuljettamiseen käytettävien ajoneuvojen vetämiseen tiellä. Tähän käsitteeseen sisältyvät johdinautot, eli sellaiset sähköjohtimeen kytketyt ajoneuvot, jotka eivät kulje kiskoilla. Siihen eivät sisälly maatalous- ja metsätraktorit; P «maatalous- tai metsätraktorilla» tarkoitetaan kaikkia pyörillä tai telaketjuilla varustettuja, vähintään kaksiakselisia moottorikäyttöisiä ajoneuvoja, joiden käyttötarkoitus perustuu ensisijaisesti niiden vetämisvoimaan ja jotka on tarkoitettu erityisesti vetämään, työntämään, kuljettamaan tai käyttämään tiettyjä työvälineitä, koneita tai perävaunuja, joita käytetään maa- tai metsätaloustöissä ja joita vain toissijaisesti käytetään matkustajien tai tavaroiden kuljettamiseen tiellä taikka matkustajien tai tavaroiden kuljettamiseen käytettävien ajoneuvojen vetämiseen tiellä. 4 artikla 1. Edellä 1 artiklassa säädetyn ajokortin sovellettavuus eri ajoneuvoluokkiin vahvistetaan seuraavasti: a) C ja D luokkia varten myönnetty ajokortti oikeuttaa kuljettamaan myös luokkaan B kuuluvia ajoneuvoja; b) E luokkaa varten myönnetty ajokortti oikeuttaa kuljettamaan ajoneuvoyhdistelmää, sanotun kuitenkaan rajoittamatta c kohdan säännösten soveltamista; c) ajokortti E luokkaan kuuluvia ajoneuvoja varten voidaan myöntää ainoastaan sellaisille kuljettajille, joilla on jo oikeus kuljettaa B, C tai D luokkaan kuuluvia ajoneuvoja. 2. Vammaiselle henkilölle myönnettävässä ajokortissa on oltava erityinen merkintä niistä ehdoista, jotka koskevat tämän oikeutta kuljettaa ajoneuvoa. 5 artikla 1. Kunkin jäsenvaltion on vahvistettava ajokortin myöntämiselle vähimmäisikä, sanotun kuitenkaan rajoittamatta tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69 () 5 artiklan soveltamista. 2. Jäsenvaltiot voivat kieltäytyä tunnustamasta alueellaan sellaisen ajokortin voimassaoloa, jonka haltija ei ole täyttänyt 18 vuotta. 6 artikla 1. Ajokortin myöntäminen edellyttää lisäksi: a) käytännön ajokokeen ja teoriakokeen läpäisemistä sekä terveydellisten vaatimusten täyttämistä, jotka eivät saa olla olennaisesti löyhempiä kuin liitteissä II ja III määrätyt vähimmäisvaatimukset; b) vakituista asuinpaikkaa ajokortin myöntävän jäsenvaltion alueella, jos kyseisen jäsenvaltion lainsäädäntö niin edellyttää. 2. Jäsenvaltiot voivat soveltaa ajokorttien myöntämiseen kansallisen lainsäädäntönsä asiaa koskevia säännöksiä, joihin liittyy muita kuin tämän artiklan 1 kohdassa tarkoitettuja edellytyksiä. 7 artikla Kullakin jäsenvaltiolla on edelleen oikeus vahvistaa 8 artiklan mukaisesti myöntämiensä tai vaihtamiensa yhteisön mallin mukaisten ajokorttien voimassaoloajat kansallisten perusteidensa mukaan, sanotun kuitenkaan rajoittamatta neuvoston asiasta myöhemmin antamien säännösten soveltamista. 8 artikla 1. Jäsenvaltioiden on säädettävä, että jonkin jäsenvaltion myöntämän voimassaolevan kansallisen ajokortin tai yhteisön mallin mukaisen ajokortin haltijan hankkiessa vakituisen asuinpaikan toisesta jäsenvaltiosta, hänen ajokorttinsa on voimassa tässä jäsenvaltiossa enintään vuoden ajan asuinpaikan hankkimisesta lukien. Tässä määräajassa sen jäsenvaltion, josta asianomainen henkilö on hankkinut vakituisen asuinpaikan, on ajokortin haltijan pyynnöstä ja vanhan ajokortin palauttamista vastaan myönnettävä tälle (yhteisön mallin mukainen) ajokortti vastaavaa ajoneuvoluokkaa tai -luokkia varten soveltamatta 6 artiklassa säädettyjä edellytyksiä. Jäsenvaltio voi kuitenkin kieltäytyä vaihtamasta ajokorttia, jos kortin myöntäminen olisi sen kansallisen lainsäädännön vastaista, mukaan lukien terveydelliset vaatimukset. Ennen ajokortin vaihtamista hakijan on esitettävä ilmoitus, josta ilmenee, että hänen ajokorttinsa on voimassa. Vaihdon suorittavan jäsenvaltion on tarvittaessa tarkistettava tämän ilmoituksen todenperäisyys. Vaihdon suorittavan jäsenvaltion on palautettava vanha ajokortti sen myöntäneen jäsenvaltion viranomaisille. 2. Ne jäsenvaltiot, jotka 9 artiklan mukaisesti eivät käytä 3 artiklan 1 kohdassa määriteltyjä C, D ja E luokkia, voivat: P joko vaihtaa C, D ja E luokkien ajokortit tämän artiklan 1 kohdan mukaisesti, P tai vaatia hakijaa esittämään todiste siitä, että hänellä on kokemusta auton ajamisesta, ja myönnettävä hänelle tämän jälkeen ajokortti, joka oikeuttaa kuljettamaan siihen kansalliseen luokkaan kuuluvia ajoneuvoja, jonka osalta hän on esittänyt todisteen riittävästä kokemuksesta, tai sitä alempaan luokkaan kuuluvia ajoneuvoja. Jäsenvaltioiden on joka tapauksessa myönnettävä hakijalle vähintään 3 artiklan 1 kohdassa määriteltyjä C, D ja E luokkia vastaavan alimman kansallisen luokan ajokortti. Jos kuljettaja ei ole vuoden kuluessa asuinpaikan hankkimisesta hakenut ajokortin vaihtoa, kyseisten jäsenvaltioiden on tunnustettava tämän ajokortille vähintään vastaavan alimman kansallisen luokan mukainen pätevyys. 3. Kun jäsenvaltio vaihtaa jonkin kolmannen maan myöntämän ajokortin yhteisön mallin mukaiseen ajokorttiin, siihen on tehtävä merkintä tästä vaihdosta sekä kaikista kortin myöhemmistä uusimisista tai korvaamisista. Jos kyseinen ajokortti myöhemmin vaihdetaan, jäsenvaltioiden ei tarvitse soveltaa 1 kohtaa. Yhteisön mallin mukainen ajokortti voidaan joka tapauksessa myöntää ainoastaan, jos kolmannen maan myöntämä kortti on palautettu sen myöntäneen jäsenvaltion toimivaltaisille viranomaisille. 9 artikla Jäsenvaltiot voivat komissiota kuultuaan ennen lopullisen järjestelmän käyttöönottoa, jos asiasta tehdään merkintä ajokorttiin, säätää poikkeuksia: P edellä 3 artiklan 1 kohdassa vahvistetuista luokista, P edellä 3 artiklan 3 kohdan ensimmäisessä luetelmakohdissa ilmoitetuista nopeuksista säätääkseen niitä alhaisempia nopeuksia, P edellä 4 artiklassa säädetyistä eri ajoneuvoluokkiin soveltamisen edellytyksistä. Lisäksi jäsenvaltioiden on 12 artiklassa säädettyä menettelyä noudattaen määriteltävä vastaavuudet siltä osin kuin niiden kansalliset ajoneuvoluokat poikkeavat tässä direktiivissä säädetyistä luokista. 10 artikla Neuvosto jatkaa mahdollisimman pian komission ehdotuksesta kuljettajantutkintoon kuuluvia kokeita ja ajokorttien myöntämistä koskevien säännösten yhdenmukaistamista, jonka tavoitteena on muun muassa tieliikenneturvallisuuden parantaminen edelleen koko yhteisössä. 11 artikla Jäsenvaltioiden on vahvistettava yksityiskohtaiset säännöt myöntämiensä voimassaolevien kansallisten ajokorttien korvaamisesta (yhteisön mallin mukaisilla) vastaavan ajoneuvoluokan tai -luokkien ajokorteilla. Tämä korvaaminen suoritetaan ilman 6 artiklassa säädettyjä kokeita esittämällä vanhat kortit ja vaihtamalla ne uusiin. 12 artikla 1. Jäsenvaltioiden on komissiota kuultuaan, hyvissä ajoin ja viimeistään 30 päivänä kesäkuuta 1982 saatettava voimaan tämän direktiivin täytäntöönpanon edellyttämät lait, asetukset ja hallinnolliset määräykset 1 päivästä tammikuuta 1983 alkaen. 2. Jäsenvaltio voi päättää myöntävänsä yhteisön mallin mukaisia ajokortteja vasta myöhemmästä ajankohdasta lukien, kuitenkin viimeistään 1 päivästä tammikuuta 1986, sanotun kuitenkaan rajoittamatta muiden tämän direktiivin säännösten soveltamista. 3. Jäsenvaltioiden on avustettava toisiaan tämän direktiivin soveltamisessa. 13 artikla Tämä direktiivi on osoitettu kaikille jäsenvaltioille. Tehty Brysselissä 4 päivänä joulukuuta 1980. Neuvoston puolesta Puheenjohtaja J. BARTHEL () EYVL N:o C 238, 11.10.1976, s. 43 () EYVL N:o C 197, 23.8.1976, s. 32 () EYVL N:o L 77, 29.3.1969, s. 49 () Yhteisön ajokortin malliin liittyvät selitykset annetaan jäljempänä sivulla 6. Esimerkki yhteisön mallin mukaisesta ajokortista (Belgian ajokortti) annetaan sivulla. LIITE I YHTEISÖN AJOKORTIN MALLI () JÄSENVALTIO AJOKORTTI Kørekort Führerschein Permiso de conducción Permis de conduire Driving Licence Ceadúnas Tiomána Patente di guida Rijbewijs Carta de condução EUROOPAN YHTEISÖJEN malli 1 Sukunimi Ajoneuvoluokat, joita varten ajokortti on myönnetty Leima Lisähuomautuksia 2 Etunimi 3 Syntymäaika ja -paikka 4 Asuinkunta 5 Myöntäjä 6 Myöntämispaikka ja -päivämäärä 7 Viimeinen voimassaolopäivä (valokuva) 8 N:o (Allekirjoitus jne.) Ajokortin haltijan allekirjoitus kaksi- tai kolmipyöräiset moottoripyörät, suurin nopeus vähintään 50 km/h, sivuvaunulla tai ilman Autot, joiden suurin sallittu paino on enintään 3,5 tonnia ja joissa on kuljettajan istuimen lisäksi enintään 8 istumapaikkaa tavaroiden kuljetukseen tarkoitetut autot, joiden suurin sallittu paino on enemmän kuin 3,5 tonnia matkustajien kuljetukseen tarkoitetut autot, joissa on kuljettajan istuimen lisäksi enemmän kuin kahdeksan istumapaikkaa ajoneuvoyhdistelmät, joiden vetovaunu kuuluu B, C tai D luokkaan, mutta jotka eivät itse kuulu mihinkään näistä luokista Sivulla 1 olevaan ajokortin malliin liittyvät selitykset 1. Yhteisön ajokortti on väriltään vaaleanpunainen. 2. Kansisivulla: 2. P ajokortin myöntävän jäsenvaltion nimen mainitseminen on vapaaehtoista, 2. P ajokortin myöntävän jäsenvaltion kansainvälinen tunnus merkitään soikioon, 2. P maininta «ajokortti» merkitään isoin painokirjaimin kortin myöntävän jäsenvaltion kielellä tai kielillä. Lisäksi tämä merkitään pienin painokirjaimin asianmukaisen tyhjän tilan jälkeen Euroopan yhteisöjen muilla kielillä, 2. P maininta «Euroopan yhteisöjen malli» merkitään ajokortin myöntävän jäsenvaltion kielellä tai kielillä. 3. Muilla sivuilla olevat painetut merkinnät tehdään ajokortin myöntävän jäsenvaltion kielellä tai kielillä. 4. Sivulle «lisähuomautuksia» on tarkoitus tehdä tarvittaessa ajokortin voimassaolon ehtojen rajoittamista tai laajentamista koskevat merkinnät. Tätä sivua voidaan käyttää myös ajokortin voimassaoloajan merkitsemiseen silloin, kun sen voimassaolo muuttuu. Lisähuomautuksia Viimeinen voimassaolopäivä: Myöntämispäivä: Uusittu saaka Uusimispäivä: 5. Tyhjiksi jääneille sivuille voidaan lisätä muita huomautuksia. Jäsenvaltio voi tarvittaessa merkitä niille ajoneuvoluokkia, joista ei ole säädetty tässä direktiivissä, tai jakaa edelleen luokat A, B, C, D ja E vastaavalla sivulla. 6. Jäsenvaltioilla on oikeus: 6. P jättää pois valokuva, 6. P korvata asuinkunta postiosoitteella, 6. P jättää mainitsematta myöntämispäivä ja merkitä sen asemesta ajokortin voimassaolon alkaisäivä. ESIMERKKI YHTEISÖN MALLIN MUKAISESTA AJOKORTISTA: BELGIAN AJOKORTTI (OHJEELLINEN) >VIITTAUS FILMIIN> LIITE II KULJETTAJANTUTKINNON VÄHIMMÄISVAATIMUKSET TEORIAKOE Muoto 1 Kokeen muoto valitaan siten, että sen avulla voidaan varmistua siitä, että kuljettajakokelaalla on tarvittavat asianmukaiset tiedot tämän liitteen 2 ja 3 kohdassa luetelluista seikoista. Sisältö 2 Asianmukainen lainsäädännön tuntemus erityisesti siihen luokkaan kuuluvien ajoneuvojen käyttöön sovellettavien säännösten osalta, jota varten ajokorttia haetaan; 2.1 asianmukaiset tiedot liikennesäännöistä, liikennemerkeistä ja tiemerkinnöistä sekä niiden merkityksestä; 2.2 asianmukaiset perustiedot liikenteessä olevien ajoneuvojen turvallisuutta koskevista teknisistä määräyksistä; 2.3 asianmukaiset tiedot kuljettajaan sovellettavista tieliikenneturvallisuutta koskevista säännöistä, mukaan lukien C ja D luokkiin kuuluvien ajoneuvojen kuljettajien osalta lisäksi työ- ja lepoaikoja koskevat säännöt; 2.4 asianmukaiset tiedot säännöistä, joissa määritellään kuljettajan oikeat toimintatavat onnettomuuden sattuessa. 3 Asianmukaiset tiedot muilta aloilta: 3.1 riittävät asianmukaiset tiedot liikenneturvallisuusseikkojen tärkeydestä ja erityisesti seuraavista onnettomuuksia aiheuttavista tekijöistä: 3.1.1 liikenteen vaaratekijät kuten ohituksiin liittyvät vaarat, nopeuden virheellinen arviointi (vaikutukset jarrutusmatkoihin ja turvallisuuteen), sääolosuhteiden vaikutus (lumi, sade, sumu, sivutuuli, vesiliirto), muiden tiellä liikkujien ja erityisesti ikääntyneiden henkilöiden ja lasten käyttäytyminen; 3.1.2 kuljettajan tarkkaavaisuutta sekä fyysistä ja henkistä suorituskykyä mahdollisesti heikentävät tekijät, kuten väsymys, sairaus, alkoholi ja muut huumausaineet jne.; 3.1.3 ajoneuvon kuormaukseen ja kuljetettaviin matkustajiin liittyvät turvallisuustekijät; 3.2 ainoastaan A ja B -ajoneuvoluokkien kuljettajat: perustiedot matkustajien ja liikenneturvallisuuden kannalta tärkeimmistä ajoneuvon osista, kuten jarruista, renkaista, öljymääristä, turvavöistä jne; ainoastaan C, D ja E -ajoneuvoluokkien kuljettajat: tiedot edellä mainittujen osien toiminnasta ja perushuollosta sekä muista turvallisuuden kannalta erityisen tärkeistä laitteista ja osista; 3.3 tiedot liikenneonnettomuuden uhrien auttamiseksi tarvittaessa toteutettavista toimenpiteistä. KÄYTÄNNÖN AJOKOE Ajoneuvo ja sen varusteet 4 Jos kuljettajakokelas suorittaa ajokokeen automaattivaihteistolla varustetulla autolla, tästä on tehtävä merkintä tällaisen kokeen perusteella myönnettävään ajokorttiin: - C luokkaan kuuluvat ajoneuvot: suurimman sallitun painon on oltava vähintään 7 000 kilogrammaa, - D luokkaan kuuluvat ajoneuvot: istuimien lukumäärän on oltava vähintään 28 ja ajoneuvon pituuden vähintään 7 metriä, - E luokkaan kuuluvat ajoneuvot: kun vetovaunu kuuluu C luokkaan ja jos kyseessä ei ole puoliperävaunu, perävaunussa on oltava vähintään kaksi akselia, joiden väli on enemmän kuin yksi metri. Sisältö 5 Ajoneuvon käsittely Osoittaakseen hallitsevansa ajoneuvon kuljettajakokelaan on suoritettava ennen kaikkea seuraavat toimenpiteet: 5.1 mäkilähtö; 5.2 ainoastaan B, C, D ja E -ajoneuvoluokkien kuljettajat: peruutus ja kääntyminen peruuttaessa; 5.3. jarrutus ja pysäytykset eri nopeuksista, mukaan lukien hätäpysäytykset, jos se tie- ja liikenneolosuhteiden vuoksi on mahdollista; 5.4 ainoastaan B, C, D ja E -ajoneuvoluokkien kuljettajat: pysäköinti kaltevaan paikkaan, pysäköinti ylä- tai alamäkeen; 5.5 U-käännös rajoitetussa tilassa; 5.6 ainoastaan A -ajoneuvoluokan kuljettajat: ajaminen alhaisella nopeudella. 6 Käyttäytyminen liikenteessä On varmistuttava ennen kaikkea siitä, että kuljettajakokelas: 6.1 pitää ajoneuvonsa sille kuuluvalla ajoradan osalla; 6.2 tekee oikein käännökset oikeaan ja vasempaan; 6.3 suorittaa oikein kaistanvaihdot ja suunnanmuutokset risteyksissä; 6.4 tarkkailee liikennettä; 6.5 toimii oikein risteyksissä, ottaen asianmukaisella tavalla huomioon muiden tiellä liikkujien liikkeet ja erityisesti etuajo-oikeudet; 6.6 sovittaa nopeutensa olosuhteiden mukaan; 6.7 käyttää taustapeilejä; 6.8 antaa oikealla tavalla merkin toimenpiteistä, jotka aikoo suorittaa; 6.9 osaa käyttää oikein ajoneuvon valoja, merkinantolaitteita ja muita lisälaitteita; 6.10 ajaa riittävän maltillisesti ja ottaa riittävästi huomioon jalankulkijat ja muut tiellä liikkujat; 6.11 toimii oikealla tavalla suhteessa julkisen liikenteen ajoneuvoihin; 6.12 noudattaa liikennevaloja ja liikennettä ohjaavien viranomaisten määräyksiä; 6.13 reagoi asianmukaisesti muiden tiellä liikkujien antamiin säännösten mukaisiin merkkeihin; 6.14 noudattaa liikennemerkkejä, tiemerkintöjä ja ottaa huomioon suojatiet; 6.15 säilyttää riittävän välimatkan edellä olevaan ajoneuvoon sekä oman ajoneuvonsa ja muiden samaan suuntaan liikkuvien ajoneuvojen välillä; 6.16 suorittaa oikein ohitukset; 6.17 käyttää oikein turvavyötä, kun ajoneuvossa on oltava sellainen. Kokeen osien suoritusjärjestys 7 Edellä 5 kohdassa kuvattu kokeen osa olisi mahdollisuuksien mukaan suoritettava ennen 6 kohdassa kuvattua osaa. Kokeen kestoaika 8 Ajokokeen kestoajan ja kuljettavan matkan on oltava riittäviä 5 ja 6 kohdassa määrättyjen seikkojen varmistamiseen. Edellä 6 kohdassa kuvatun kokeen osan olisi kestettävä yli 30 minuuttia, eikä se saa missään tapauksessa kestää vähemmän kuin 20 minuuttia. Kokeen suorituspaikka 9 Edellä 5 kohdassa kuvattu kokeen osa voidaan suorittaa erityisellä harjoituskentällä; tässä tapauksessa olisi otettava käyttöön tarkkoja arviointiperusteita, jotta kuljettajakokelaan kyky käsitellä ajoneuvoa voitaisiin mitata objektiivisesti. Edellä 6 kohdassa määrätty kokeen osa on mahdollisuuksien mukaan suoritettava sekä taajamien ulkopuolella sijaitsevilla teillä ja maanteillä että kaupunkiliikenteessä. LIITE III FYYSISTÄ JA HENKISTÄ TERVEYTTÄ KOSKEVAT VÄHIMMÄISVAATIMUKSET MÄÄRITELMÄT 1 Tässä liitteessä kuljettajat luokitellaan kahteen ryhmään: 1.1 ryhmä 1: A ja B luokkiin kuuluvien ajoneuvojen kuljettajat; 1.2 ryhmä 2: C, D ja E luokkiin kuuluvien ajoneuvojen kuljettajat. 2 Ensimmäistä ajokorttia tai ajokortin uusimista hakevat henkilöt luokitellaan vastaavasti siihen ryhmään, johon he kuuluvat ajokortin myöntämisen tai uusimisen jälkeen. LÄÄKÄRINTARKASTUKSET 3 Ryhmä 1: Kuljettajakokelaille on tehtävä lääkärintarkastus, jos vaadittavia muodollisuuksia täytettäessä tai ajokortin saamisen edellytyksenä olevien kokeiden aikana ilmenee, että heillä on yksi tai useampia tässä liitteessä kyseisen ryhmän osalta tarkoitetuista vajavuuksista. 4 Ryhmä 2: Kuljettajakokelaille on tehtävä lääkärintarkastus ennen ensimmäisen ajokortin myöntämistä, ja sen jälkeen kuljettajien on käytävä kansallisessa lainsäädännössä mahdollisesti säädetyissä määräaikaistarkastuksissa. Näkö 5 Kaikille ajokortin hakijoille on tehtävä tarkastus, jonka suorittavat asianmukaisesti koulutetut henkilöt. Epävarmoissa tapauksissa toimivaltaisen lääkintäviranomaisen on tutkittava hakija. Näöntarkastuksessa on kiinnitettävä huomiota näön tarkkuuteen, näkökenttään, hämäränäköön, eteneviin silmäsairauksiin jne. Jos ajokortin myöntävä viranomainen pitää tarpeellisena korjaavien silmälasien käyttöä, tästä on tehtävä merkintä ajokorttiin. 6 Ryhmä 1: tähän ryhmään kuuluville kuljettajille on tehtävä näöntarkastus viimeistään 70 vuoden iässä, mieluiten aikaisemmin, ja sen jälkeen asianmukaisin väliajoin. Jos 40-vuotiaan tai sitä vanhemman kuljettajakokelaan tai kuljettajan näkö laseilla korjattuna on tavanomaista huonompi, mutta täyttää kuitenkin jäljempänä 6.1 ja 6.2 kohdassa ilmoitetut vähimmäisvaatimukset, näön heikkenemisen syy on selvitettävä ennen ajokortin myöntämistä tai uusimista. Jos todetaan silmäsairaus tai jos sellaista epäillään, määräaikaistarkastuksia on tehtävä usein. 6.1 Ensimmäistä ajokorttia tai ajokortin uusimista hakevan henkilön näön tarkkuuden on oltava, tarvittaessa silmälaseilla korjattuna, vähintään 0,4 ja paremmassa silmässä mieluiten tätä tarkempi tai molempien silmien yhteisnäön osalta vähintään 0,5, ja lääkärintarkastuksessa todetun tarkkuuden huonommassa silmässä on oltava vähintään 0,2. Ajokorttia ei myönnetä eikä uusita, jos lääkärintarkastuksessa ilmenee, että kuljettajakokelaan tai kuljettajan näkö on heikentynyt enemmän kuin 20 astetta näkökentän ohimonpuoleisessa osassa tai jos asianomainen henkilö kärsii kahtena näkemisestä tai silmien yhteisnäön häiriöistä. 6.2 Vain yhdellä silmällä näkeville kuljettajakokelaille tai kuljettajille voidaan myöntää ajokortti tai se voidaan uusia, jos toimivaltainen lääkintäviranomainen todistaa tämän tilan jatkuneen niin kauan, että asianomainen on siihen mukautunut, ja että näön tarkkuus tarvittaessa silmälaseilla korjattuna on vähintään 0,8. Tällaisten henkilöiden silmän näkökenttä ei saa olla millään tavalla rajoittunut. 7 Ryhmä 2: tähän ryhmään kuuluville kuljettajakokelaille ja kuljettajille on tehtävä näöntarkastus ensimmäistä ajokorttia haettaessa ja sen jälkeen mieluiten säännöllisin väliajoin. Jos 40-vuotiaan tai sitä vanhemman kuljettajakokelaan tai kuljettajan näkö laseilla korjattuna on tavanomaista huonompi, mutta täyttää kuitenkin jäljempänä 7.1 kohdassa ilmoitetut vähimmäisvaatimukset, näön heikkenemisen syy on selvitettävä ennen ajokortin myöntämistä tai uusimista. 7.1 Ensimmäistä ajokorttia tai ajokortin uusimista hakevan henkilön molempien silmien yhteisnäön tarkkuuden, tarvittaessa silmälaseilla korjattuna, on oltava paremmassa silmässä vähintään 0,75 ja huonommassa silmässä vähintään 0,5. Jos asianomainen henkilö käyttää silmälaseja, näkö ei saa korjaamattomana olla heikompi kuin 0,1 ja hänen on siedettävä korjaavia linssejä hyvin. Ajokorttia ei myönnetä eikä uusita, jos kuljettajakokelaan tai kuljettajan näkökenttä on kaventunut tai jos hän kärsii kahtena näkemisestä tai silmien yhteisnäön häiriöistä. 7.2 Tähän ryhmään kuuluville kuljettajille voidaan antaa lupa käyttää piilolinssejä, jos toimivaltainen lääkintäviranomainen antaa asiasta puoltavan lausunnon. Kuulo 8 Ryhmään 2 kuuluvalle kuljettajakokelaalle tai kuljettajalle ei myönnetä ajokorttia eikä sitä uusita, jos hänen kuulonsa on niin huono, että siitä on haittaa kuljettamisen yhteydessä. Yleinen terveydentila ja fyysiset vajavuudet 9 Ryhmä 1: Ajokorttia ei myönnetä eikä uusita fyysisesti vajavaisille kuljettajakokelaille tai kuljettajille ilman rajoittavia ehtoja, jolleivät he ole läpäisseet ajokoetta, joka osoittaa heidän kykenevän kuljettamaan tavanomaisilla hallintalaitteilla varustettua ajoneuvoa. 9.1 Ajokortti, johon liittyy rajoittavia ehtoja, voidaan myöntää tai se voidaan uusia fyysisesti vajavaisille kuljettajakokelaille tai kuljettajille, jos näiden kuljettamat ajoneuvot mukautetaan vamman edellyttämällä tavalla. Ajokorttiin merkittävissä rajoituksissa on täsmennettävä ajoneuvoon tehtävät muutokset. 9.2 Epävarmoissa tapauksissa kuljettajakokelaan on toimivaltaisen viranomaisen tekemän lääkärintarkastuksen jälkeen suoritettava käytännön koe, jonka avulla voidaan varmistua tämän kyvykkyydestä, minkä jälkeen voidaan myöntää tarvittaessa voimassaoloajaltaan rajoitettu ajokortti, jotta voidaan seurata tapauksen kehitystä. Fyysisen vajavuuden arvioinnin on perustuttava ensisijaisesti mekaanisiin seikkoihin, joiden avulla voidaan määritellä, saattaako todettu vajavuus pitkällä aikavälillä vaikeuttaa ajoneuvon tehokasta ja nopeaa käsittelyä tai haitata hallintalaitteiden käyttöä joissakin olosuhteissa ja erityisesti hätätilanteissa. 10 Ryhmä 2: Ajokorttia ei myönnetä eikä uusita kuljettajakokelaille tai kuljettajille, joilla on vajavuus, joka saattaa vaikeuttaa ajoneuvon asianmukaista ja turvallista kuljettamista. 10.1 Kuljettajakokelaiden ja kuljettajien lääkärintarkastuksessa on kiinnitettävä huomiota kaikkiin kehon liikkeisiin - lihasvoimaan, lihasten hallintaan ja niiden yhteistoimintaan - erityisesti ylä- ja alaraajojen osalta. 10.2 Jos ajoneuvon asianmukaista ja turvallista kuljettamista mahdollisesti vaikeuttava vajavuus ilmaantuu ajokortin myöntämisen jälkeen, kuljettajan on ennen ajamisen jatkamista käytävä toimivaltaisen lääkintäviranomaisen suorittamassa tarkastuksessa. Sydän- ja verisuonisairaudet 11 Ajokorttia ei myönnetä eikä uusita sydän- ja verisuonitaudista kärsiville kuljettajakokelaille tai kuljettajille, jollei hakemusta tue valtuutetun lääkärin lausunto. 12 Ryhmään 2 kuuluvien kuljettajakokelaiden tai kuljettajien osalta toimivaltaisen lääkintäviranomaisen on otettava asianmukaisella tavalla huomioon erityiset riskit ja vaarat, joita liittyy tämän ryhmän määritelmän soveltamisalaan kuuluvien ajoneuvojen kuljettamiseen. Sisäerityksen häiriöt 13 Muiden vakavien sisäerityksen häiriöiden kuin diabeteksen osalta jäsenvaltioiden lainsäädännössä on oltava asianmukaiset säännökset ajokortin myöntämisestä ja uusimisesta. 14 Ryhmä 1: ajokorttia ei myönnetä eikä uusita sellaisille diabetesta sairastaville kuljettajakokelaille tai kuljettajille, jotka kärsivät näköhäiriöistä, hermostollisista häiriöistä, sydän- ja verenkiertojärjestelmän häiriöistä tai tasapainottamattomasta asidoosista. 14.1 Ajokortti voidaan myöntää tai uusia rajoitetuksi ajaksi sellaisille diabetesta sairastaville kuljettajakokelaille tai kuljettajille, joilla ei ole mitään 14 kohdassa mainituista häiriöistä, jos he ovat lääkärin valvonnassa. 15 Ryhmä 2: ajokorttia ei myönnetä eikä uusita sellaisille diabetesta sairastaville kuljettajakokelaille tai kuljettajille, jotka tarvitsevat insuliinihoitoa. Hermostolliset sairaudet 16 Ajokorttia ei myönnetä eikä uusita kuljettajakokelaille tai kuljettajille, joilla on jokin seuraavista sairauksista: a) aivokuume, keskushermoston pesäkekovettumatauti, vaikea lihasheikkous tai perinnöllinen hermostollinen sairaus, johon liittyy etenevää lihasten surkastumista ja synnynnäisiä lihasjänteyden häiriöitä, b) ääreishermoston sairaus, tai c) keskus- tai ääreishermoston vaurioita, jollei hakemusta tue valtuutetun lääkärin lausunto ja jollei asianomainen henkilö kykene käsittelemään ajoneuvon hallintalaitteita turvallisuusvaatimusten mukaisesti ja noudattamaan liikennesääntöjä. Tällaisia tapauksia on määräajoin tarkasteltava uudelleen. 17 Ryhmä 1: ajokorttia ei myönnetä eikä uusita epilepsiaa sairastaville kuljettajakokelaille tai kuljettajille. Kansallisessa lainsäädännössä voidaan säätää, että ajokortti voidaan valtuutetun lääkärin lausunnon perusteella myöntää sellaiselle henkilölle, joka on aiemmin kärsinyt epilepsiasta mutta jolla ei ole enää pitkään aikaan ollut kohtauksia (esimerkiksi viimeksi kuluneen kahden vuoden aikana). 17.1 Ajokorttia ei myönnetä eikä uusita aivoverenkierron sairauksista kärsiville kuljettajakokelaille tai kuljettajille, jollei hakemusta tue valtuutetun lääkärin lausunto ja sillä edellytyksellä, että ajoneuvon hallintalaitteita muutetaan tarpeen mukaan tai käytetään soveltuvaa erikoisvalmisteista ajoneuvoa. Tällä tavoin myönnettävien tai uusittavien ajokorttien voimassaoloaikaa on rajoitettava valtuutetun lääkärin lausunnon mukaisesti. 17.2 Ajokorttia ei myönnetä eikä uusita sellaisille kuljettajakokelaille tai kuljettajille, joilla on selkäydinvaurio ja siitä seurannut alaraajahalvaus, jollei ajoneuvoa varusteta erityisillä hallintalaitteilla. 18 Ryhmä 2: Ajokorttia ei myönnetä eikä uusita sellaisille kuljettajakokelaille tai kuljettajille, jotka sairastavat tai ovat aiemmin sairastaneet epilepsiaa, aivoverenkierron sairautta tai joilla on selkäydinvaurio ja siitä seurannut alaraajahalvaus. Mielenterveyden häiriöt 19 Ajokorttia ei myönnetä eikä uusita kuljettajakokelaille tai kuljettajille, jotka kärsivät: a) mielenterveyden häiriöistä, jotka johtuvat sairauksista, vaurioista tai keskushermostoon kohdistuneista kirurgisista toimenpiteistä; b) vaikeasta henkisestä jälkeenjääneisyydestä; c) psykoosista, erityisesti jos se on aiheuttanut yleisen paralysian, tai d) neurooseista tai persoonallisuuden häiriöistä, jollei hakemusta tue valtuutetun lääkärin lausunto. 20. Ryhmään 2 kuuluvien kuljettajakokelaiden tai kuljettajien osalta toimivaltaisen lääkintäviranomaisen on otettava asianmukaisella tavalla huomioon erityiset riskit ja vaarat, joita liittyy tämän ryhmän määritelmän soveltamisalaan kuuluvien ajoneuvojen kuljettamiseen. Alkoholi 21 Ajokorttia ei myönnetä eikä uusita pitkään alkoholia väärinkäyttäneille kuljettajakokelaille tai kuljettajille. Jos hakemusta tukee valtuutetun lääkärin lausunto, ajokortti voidaan myöntää tai uusia rajoitetuksi ajaksi sellaiselle kuljettajakokelaalle tai kuljettajalle, joka on aiemmin ollut alkoholin väärinkäyttäjä. Tällaisia tapauksia on määräajoin tarkasteltava uudelleen. 22 Ryhmään 2 kuuluvien kuljettajakokelaiden tai kuljettajien osalta toimivaltaisen lääkintäviranomaisen on otettava asianmukaisella tavalla huomioon erityiset riskit ja vaarat, joita liittyy tämän ryhmän määritelmän soveltamisalaan kuuluvien ajoneuvojen kuljettamiseen. Huumeet ja lääkkeet 23 Huumeiden väärinkäyttö: ajokorttia ei myönnetä eikä uusita kuljettajakokelaille tai kuljettajille, jotka ovat riippuvaisia keskushermostoon vaikuttavista aineista. 24 Säännöllisesti käytettävät lääkkeet ja psyykenlääkkeet: ajokorttia ei myönnetä eikä uusita kuljettajakokelaille tai kuljettajille, jotka käyttävät säännöllisesti lääkkeitä tai psyykenlääkkeitä, jotka saattavat haitata ajoturvallisuutta, jollei hakemusta tue valtuutetun lääkärin lausunto. 24.1 Ryhmään 2 kuuluvien kuljettajakokelaiden tai kuljettajien osalta toimivaltaisen lääkintäviranomaisen on otettava asianmukaisella tavalla huomioon erityiset riskit ja vaarat, joita liittyy tämän ryhmän määritelmässä tarkoitettujen ajoneuvojen kuljettamiseen. Verisairaudet 25 Ajokorttia ei myönnetä eikä uusita vakavista verisairauksista kärsiville kuljettajakokelaille tai kuljettajille, jollei hakemusta tue valtuutetun lääkärin lausunto. Virtsa- ja sukupuolielinten sairaudet 26 Ajokorttia ei myönnetä eikä uusita vaikeasta munuaisten vajaatoiminnasta kärsiville kuljettajakokelaille tai kuljettajille. AJOKORTIN PERUUTTAMINEN 27 Kansallisessa lainsäädännössä on oltava säännökset ajokortin peruuttamisesta valtuutetun lääkärin lausunnon perusteella silloin, kun toimivaltaisten viranomaisten käsityksen mukaan ajokortin haltijan terveydentila on sellainen, että se aiheuttaisi ajokorttihakemuksen tai kortin uusimishakemuksen hylkäämisen. MUITA MÄÄRÄYKSIÄ i) Tämän liitteen määräykset eivät estä jäsenvaltioita säätämästä, että ajokortin ennen 1 päivää tammikuuta 1983 ja tässä liitteessä määrättyjä löyhemmin ehdoin saaneiden kuljettajien kortit voidaan uusia määräajoin samoin ehdoin, joilla kortti on myönnetty. ii) Jäsenvaltiot voivat poiketa tämän liitteen määräyksistä silloin, kun tällaiset poikkeukset lääketieteen kehityksen seurauksena ovat täysin sopusoinnussa siinä annettujen määräysten kanssa. Näitä poikkeuksia sovelletaan ainoastaan hakijoihin, joille on tehty lääkärintarkastus ja joiden hakemusta tukee valtuutetun lääkärin lausunto.